Cúirt Uachtarach na Ríochta Aontaithe

Is í Cúirt Uachtarach na Ríochta Aontaithei mBéarla, Supreme Court of the United Kingdom an t-údarás breithiúnach is airde sa Ríocht AontaitheIn Albain, achomharc i gcásanna sibhialta (seachas cásanna coiriúla) chuig Cúirt Uachtarach nua na Ríochta Aontaithe. Cúirt achomhairc dheiridh is í an Chúirt Uachtarach agus déanann sí athbhreithniú breithiúnach, i gcomhar leis an Ard-Chúirt, ar Achtanna na Ríochta Aontaithe.   Tá an Chúirt suite i bParliament Square, Westminster,
clé|mion|306x306px
clé|mion|293x293px|Brian Kerr, An Tiarna Kerr den Tamhnach Mhór, as Tuaisceart Éireann, ina Bhreitheamh go dtí gur éirigh sé as i mí Mheán Fómhair 2020.

 Cásanna 
Dúnmharú Pat Finucane.  I mí Feabhra 2019, rialaigh Cúirt Uachtarach na Ríochta Aontaithe i Londain nár rinneadh fiosrú ar an dúnmharú a chomhlíon riachtanais chearta daonna.  D'éiligh muintir Finucane fiosrú poiblí neamhspleách ach níor ordaigh na tiarnaí breithimh é; dúirt siad gur faoin stát cinneadh a dhéanamh cén sórt fiosraithe a mbeadh riachtanach agus a mbeadh rath air.

Domhain-cheastóireacht.  Ar 15 Nollaig 2021, rialaigh an Chúirt  go raibh sé mícheart ag na póilíní sa Tuaisceart gan fiosrúchán a bhunú faoin gcaoi ar caitheadh le ceithre fhear déag ar thug Arm na Breataine drochíde dóibh sna 1970idí. Rialaigh an chúirt go raibh cinneadh na bpóilíní gan an scéal a fhiosrú bunaithe ar thuarascáil a bhí "fíorlochtach" agus nár chóir aon ghlacadh a bheith leis.

Neamhspleáchas na hAlban.Sa bhliain 2022, lorg an SNP reifreann a chlárú - gan beannacht ó Westminster - ó Chúirt Uachtarach na Ríochta Aontaithe, ach shocraigh an Chúirt go raibh an straitéis seo mídhleathach.

I mí Feabhra 2023, rialaigh an Chúirt go raibh Prótacal an Tuaiscirt “dleathach”.

Ar an 15 Samhain 2023, rialaigh an Chúirt  go raibh plean Rialtas na Breataine inimircigh a chur go dtí Ruanda neamhdhleathach.  Dúirt an Breitheamh Robert Reed go raibh baol ann go seolfaí ar ais chuig a dtíortha dúchais daoine a chuirfí go dtí Ruanda. Bhí an rialú bunaithe ar an gCoinbhinsiún Eorpach um Chearta an Duine.

Ar an 16 Aibreán 2025, thug an Chúirt breithiúnas  ina ndeirtear go mbaineann na téarmaí 'bean' agus 'gnéas' le bean bhitheolaíoch agus gnéas bitheolaíoch amháin, rud a d'fhág mná trasinscneacha taobh amuigh den sainmhíniú. Chuir feachtasóirí inscne-chriticiúla fáilte roimh an rialú. Ach ar an taobh eile bhí imní ann nach dtabharfar cosaint cheart don phobal trasinscneach. Tháinig an fhógairt seo go gairid i ndiaidh céimeanna eile maidir le cearta daoine trasinscneacha sna Stáit Aontaithe agus san Ungáir.

Féach freisin

 Cúirt Uachtarach na Stát Aontaithe
 Cúirt Uachtarach na hÉireann
 Brian Kerr, An Tiarna Kerr den Tamhnach Mhór, as Tuaisceart Éireann, ina Bhreitheamh de Chúirt Uachtarach na Ríochta Aontaithe go dtí gur éirigh sé as i mí Mheán Fómhair 2020.

 Tagairtí 

Catagóir:Cúirteanna uachtaracha
Catagóir:Rialtas na Ríochta Aontaithe
Catagóir:Cúirteanna na Ríochta Aontaithe
Catagóir:Dlíthe na Ríochta Aontaithe